**Հավելված**

**ՀՀ ՔՏՀԱՏՄ 2022թ․ 1-ին եռամսյակում**

**կատարված աշխատանքի վերաբերյալ հաշվետվության**

**ՀՀ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԳՈՐԾՈՒՆԵՈՒԹՅԱՆ ԿԱՏԱՐՈՂԱԿԱՆԻ ԳՆԱՀԱՏՈՒՄ**

**2022 ԹՎԱԿԱՆԻ 1-ԻՆ ԵՌԱՄՍՅԱԿ**

Տեսչական մարմնի կատարողականի գնահատումը կատարվել է հիմք ընդունելով Տեսչական մարմինների մասին 2014 թվականի դեկտեմբերի 17-ի ՀՕ-254-Ն օրենքի 11-րդ հոդվածի պահանջների և Հայաստանի Հանրապետության կառավարության 2015 թվականի հունիսի 25-ի Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին N 693-Ն որոշման հիման վրա կազմված կատարողականի գնահատման մեթոդոլոգիան։

Տեսչական մարմնի կատարողականի գնահատման չափորոշիչներն են՝

1. նպատակի չափորոշիչներ,
2. գործընթացի չափորոշիչներ,
3. արդյունքի չափորոշիչներ։
4. **ՆՊԱՏԱԿԻ ՉԱՓՈՐՈՇԻՉՆԵՐ**
	1. **Տեսչական մարմնի գործունեության հիմնական նպատակին հասնելու մակարդակը** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

 Գեոդեզիայի և հողօգտագործման վերահսկողության ոլորտի ստուգումները և վերահսկողությունը չեն կարգավորվում «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքով, վերջիններս կարգավորվում են «Հողերի օգտագործման և պահպանման նկատմամբ վերահսկողության մասին» «Գեոդեզիայի և քարտեզագրության մասին» ՀՀ օրենքներով, ուստի այս ոլորտի ռիսկային բնագավառներում փոփոխությունների առկայության և գնահատման հաշվարկ չի կատարվել։

2022 թվականի 1-ին եռամսյակում տեսչական մարմնի գործունեության հիմնական նպատակին հասնելու մակարդակը 0․2 է։ Նույն ցուցանիշն ըստ ոլորտների հետևյալն է՝

1. Տեխնիկական և հրդեհային անվտանգության ոլորտ՝ 0․2,
2. Էներգետիկայի և էներգասպառման վերահսկողության ոլորտ՝ 0․5,
3. Տրանսպորտի անվտանգության ոլորտ՝ 0․1,
4. Քաղաքաշինության անվտանգության ապահովման ոլորտ՝ 0․04։

|  |  |  |
| --- | --- | --- |
|   | **ՈԼՈՐՏ** | **ՑՈՒՑԱՆԻՇ** (%) |
| **1-ին եռամսյակ 2021թ.** | **1-ին եռամսյակ 2022թ.** |
| 1 | Տեխնիկական և հրդեհային անվտանգության | 0․2 | 0․2 |
| 2 | Էներգետիկայի և էներգասպառման վերահսկողության | 0․2 | 0․5 |
| 3 | Տրանսպորտի անվտանգության | 0 | 0․1 |
| 4 | Քաղաքաշինության անվտանգության ապահովման | 0․04 | 0․04 |

* 1. **Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվել է հաշվետու ժամանակահատվածում տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2022 թվականի 1-ին եռամսյակում տեսչական մարմնի ռիսկային բնագավառներում փոփոխությունների առկայությունը 0․2 է։ Նույն ցուցանիշն ըստ ոլորտների հետևյալն է՝

1. Տեխնիկական և հրդեհային անվտանգության ոլորտ՝ 0․2,
2. Էներգետիկայի և էներգասպառման վերահսկողության ոլորտ՝ 0․5,
3. Տրանսպորտի անվտանգության ոլորտ՝ 0․1,
4. Քաղաքաշինության անվտանգության ապահովման ոլորտ՝ 0․04։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** (%) |
| **1-ին եռամսյակ 2021թ.** | **1-ին եռամսյակ 2022թ.** |
| 1 | Տեխնիկական և հրդեհային անվտանգության | 0․2 | 0․2 |
| 2 | Էներգետիկայի և էներգասպառման վերահսկողության | 0․2 | 0․5 |
| 3 | Տրանսպորտի անվտանգության | 0 | 0․1 |
| 4 | Քաղաքաշինության անվտանգության ապահովման | 0․04 | 0․04 |

* 1. **Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները․**

2022 թվականի 1-ին եռամսյակի համար ռիսկերի պլանավորման, վերլուծության և գնահատման համար աշխատանքներն իրականացրել են Ռիսկի գնահատման և վերլուծությունների վարչության հաստիքացուցակով նախատեսված 7 աշխատակիցներից 6-ը, մեկ հաստիք դեռևս համալրված չէ։

Ռիսկերի պլանավորման, վերլուծության և գնահատման համար լրացուցիչ ֆինանսական միջոցներ և մարդկային ռեսուրսներ չեն հատկացվել։

* 1. **Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները․**

Խորհրդատվության, մեթոդական աջակցության և կանխարգելման միջոցառումներն իրականացվել են համապատասխան ոլորտային ստորաբաժանումների, ինչպես նաև իրազեկման, խորհրդատվության և հանրության հետ տարվող աշխատանքների բաժնի աշխատակիցների միջոցով։

Խորհրդատվության, մեթոդական աջակցության և կանխարգելման միջոցների համար Տեսչական մարմնի կողմից ֆինանսական լրացուցիչ միջոցներ չեն հատկացվել։

* 1. **Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը․**

2022 թվականի 1-ին եռամսյակի ընթացքում ՀՀ կառավարությանը ներկայացվել են թվով 7 առաջարկներ, որոնցից 3-ը վերաբերվել են տեխնիկական և հրդեհային անվտանգության ոլորտին, 3-ը տրանսպորտի անվտանգության ոլորտին, իսկ 1-ը՝ քաղաքաշինության անվտանգության ապահովման ոլորտին։

**2․ ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

Գործընթացի չափորոշիչները վերաբերում են տեսչական մարմնի գործառույթների իրականացման ընթացքին:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն տեսչական մարմնի կողմից իրականացված ստուգումների միջին տևողությունը։

2022 թվականի 1-ին եռամսյակում տեսչական մարմնի կողմից ըստ անհրաժեշտության իրականացրած ստուգումների միջին տևողությունը 1.2 օր է։ Նույն ցուցանիշն ըստ ոլորտների հետևյալն է՝

1. Տեխնիկական և հրդեհային անվտանգության ոլորտ՝ 1․4,
2. Էներգետիկայի և էներգասպառման վերահսկողության ոլորտ՝ 0,
3. Տրանսպորտի անվտանգության ոլորտ՝ 0,
4. Քաղաքաշինության անվտանգության ապահովման ոլորտ՝ 1․4,
5. Գեոդեզիայի և հողօգտագործման վերահսկողության ոլորտ՝ 3.0։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** (%) |
| **1-ին եռամսյակ 2021թ.** | **1-ին եռամսյակ 2022թ.** |
| 1 | Տեխնիկական և հրդեհային անվտանգության | 2․0 | 1․4 |
| 2 | Էներգետիկայի և էներգասպառման վերահսկողության | 0 | 0 |
| 3 | Տրանսպորտի անվտանգության | 0 | 0 |
| 4 | Քաղաքաշինության անվտանգության ապահովման | 0 | 1․4 |
| 5 | Գեոդեզիայի և հողօգտագործման վերահսկողության | 5․0 | 3․0 |

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը։

2022 թվականի 1-ին եռամսյակում բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ 1.0 է։ Նույն ցուցանիշն ըստ ոլորտների հետևյալն է՝

1. Տեխնիկական և հրդեհային անվտանգության ոլորտ՝ 1,
2. Էներգետիկայի և էներգասպառման վերահսկողության ոլորտ՝ 1,
3. Տրանսպորտի անվտանգության ոլորտ՝ 1,
4. Քաղաքաշինության անվտանգության ապահովման ոլորտ՝ 1։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** (%) |
| **1-ին եռամսյակ 2021թ.** | **1-ին եռամսյակ 2022թ.** |
| 1 | Տեխնիկական և հրդեհային անվտանգության | 1 | 1 |
| 2 | Էներգետիկայի և էներգասպառման վերահսկողության | 1 | 1 |
| 3 | Տրանսպորտի անվտանգության | 0 | 1 |
| 4 | Քաղաքաշինության անվտանգության ապահովման | 1 | 1 |

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերությամբ։

2022 թվականի 1-ին եռամսյակում ստուգումների տարեկան ծրագրով նախատեսված ստուգումների միջին տևողությունը կազմել է 4․0 օր։ Նույն ցուցանիշն ըստ ոլորտների հետևյալն է՝

1. Տեխնիկական և հրդեհային անվտանգության ոլորտ՝ 2․5,
2. Էներգետիկայի և էներգասպառման վերահսկողության ոլորտ՝ 2․7,
3. Տրանսպորտի անվտանգության ոլորտ՝ 2․7,
4. Քաղաքաշինության անվտանգության ապահովման ոլորտ՝ 5․2,
5. Գեոդեզիայի և հողօգտագործման վերահսկողության ոլորտ՝ 6․7։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** (%) |
| **1-ին եռամսյակ 2021թ.** | **1-ին եռամսյակ 2022թ.** |
| 1 | Տեխնիկական և հրդեհային անվտանգության | 3․8 | 2․5 |
| 2 | Էներգետիկայի և էներգասպառման վերահսկողության | 10․8 | 2․7 |
| 3 | Տրանսպորտի անվտանգության | 0 | 2,7 |
| 4 | Քաղաքաշինության անվտանգության ապահովման | 7․5 | 5․2 |
| 5 | Գեոդեզիայի և հողօգտագործման վերահսկողության | 10 | 6․7 |

**2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունն ըստ անհրաժեշտության իրականացված ստուգումների ընդհանուր քանակին․**

2022 թվականի 1-ին եռամսյակում տեսչական մարմնի կողմից ըստ անհրաժեշտության իրականացված ստուգումների ընդհանուր քանակը (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) 0․5 է։

1. Տեխնիկական և հրդեհային անվտանգության ոլորտ՝ 0․4,
2. Էներգետիկայի և էներգասպառման վերահսկողության ոլորտ՝ 0,
3. Տրանսպորտի անվտանգության ոլորտ՝ 0,

4․ Քաղաքաշինության անվտանգության ապահովման ոլորտ՝ 0․8,

5․ Գեոդեզիայի և հողօգտագործման վերահսկողության ոլորտ՝ 1.5։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** (%) |
| **1-ին եռամսյակ 2021թ.** | **1-ին եռամսյակ 2022թ.** |
| 1 | Տեխնիկական և հրդեհային անվտանգության | 0․08 | 0․4 |
| 2 | Էներգետիկայի և էներգասպառման վերահսկողության | 0 | 0 |
| 3 | Տրանսպորտի անվտանգության | 0 | 0 |
| 4 | Քաղաքաշինության անվտանգության ապահովման | 0․06 | 0․8 |
| 5 | Գեոդեզիայի և հողօգտագործման վերահսկողության | 0․8 | 1․5 |

**2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից.**

Չափորոշչի գնահատումը կատարվել է հիմք ընդունելով նշված հարցերի վերաբերյալ ստացված դիմում-բողոքները։

2022 թվականի 1-ին եռամսյակում ընթացքում նշված հարցերի վերաբերյալ տեսչական մարմնի դեմ դիմում-բողոքներ չեն ներկայացվել։

**3․ ԱՐԴՅՈՒՆՔԻ ՉԱՓՈՐՈՇԻՉՆԵՐ**

Արդյունքի չափորոշիչները վերաբերում են տեսչական մարմնի կոնկրետ լիազորության իրականացման անմիջական արդյունքին:

**3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը.**

2022 թվականի 1-ին եռամսյակում ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը 0․6 է։ Նույն ցուցանիշն ըստ ոլորտների հետևյալն է՝

1. Տեխնիկական և հրդեհային անվտանգության ոլորտ՝ 0.04,
2. Էներգետիկայի և էներգասպառման վերահսկողության ոլորտ՝ 0,
3. Տրանսպորտի անվտանգության ոլորտ՝ 0,
4. Քաղաքաշինության անվտանգության ապահովման ոլորտ՝ 0․1,
5. Գեոդեզիայի և հողօգտագործման վերահսկողության ոլորտ՝ 2.7։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** (%) |
| **1-ին եռամսյակ 2021թ.** | **1-ին եռամսյակ 2022թ.** |
| 1 | Տեխնիկական և հրդեհային անվտանգության | 0․01 | 0․04 |
| 2 | Էներգետիկայի և էներգասպառման վերահսկողության | 0 | 0 |
| 3 | Տրանսպորտի անվտանգության | 0 | 0 |
| 4 | Քաղաքաշինության անվտանգության ապահովման | 0 | 0․1 |
| 5 | Գեոդեզիայի և հողօգտագործման վերահսկողության | 0․5 | 2․7 |

**3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը․**

Չափորոշիչը գնահատվելու է տարեկան կտրվածքով։

**3.3) Ըստ առանձին ստուգման հատկացված ֆինանսական միջոցները և մարդկային ռեսուրսները հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշներով․**

2022 թվականի 1-ին եռամսյակում իրականացված ստուգումներին միջինում 1 ստուգման համար հատկացվել է 49,5 հազ․ դրամ, և միջինում 1 ստուգմանը մասնակցել է 1,4 աշխատակից։ Նույն ցուցանիշն ըստ ոլորտների հետևյալն է՝

1. Տեխնիկական և հրդեհային անվտանգության ոլորտ՝ միջինում հատկացվել է 12,5 հազ․ դրամ, միջինում 1 ստուգմանը մասնակցել է 1,2 աշխատակից,
2. Էներգետիկայի և էներգասպառման վերահսկողության ոլորտ՝ միջինում հատկացվել է 15,4 հազ․ դրամ, միջինում 1 ստուգմանը մասնակցել է 1 աշխատակից,
3. Քաղաքաշինության անվտանգության ապահովման ոլորտ՝ միջինում հատկացվել է 113,0 հազ․ դրամ, միջինում 1 ստուգմանը մասնակցել է 2 աշխատակից,
4. Գեոդեզիայի և հողօգտագործման վերահսկողության ոլորտ՝ միջինում հատկացվել է 118,0 հազ․ դրամ, միջինում 1 ստուգմանը մասնակցել է 2 աշխատակից։

Տրանսպորտի անվտանգության ոլորտում հաշվետու եռամսյակում ստուգումներ չեն նախատեսվել։

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ** (միջին 1 ստուգում) |
| **1-ին եռամսյակ 2021թ.** | **1-ին եռամսյակ 2022թ.** |
| **Ծախս/ հազ․դրամ** | **Ռեսուրս/ աշխատակից** | **Ծախս/ հազ․դրամ** | **Ռեսուրս/ աշխատակից** |
| 1 | Տեխնիկական և հրդեհային անվտանգության | 16․8 | 1․6 | 12․5 | 1․2 |
| 2 | Էներգետիկայի և էներգասպառման վերահսկողության | 25․3 | 1 | 15․4 | 1 |
| 3 | Տրանսպորտի անվտանգության | 34․4 | 1․66 | 0 | 0 |
| 4 | Քաղաքաշինության անվտանգության ապահովման | 23․1 | 1․44 | 113․0 | 2 |
| 5 | Գեոդեզիայի և հողօգտագործման վերահսկողության | 296․3 | 3․66 | 118․0 | 2 |

Աղյուսակայինհամեմատությունը ցույց է տալիս, որ բացի քաղաքաշինության անվտանգության ապահովման ոլորտից, բոլոր մյուս ոլորտներում կրճատվել են 1 ստուգման համար կատարված ծախսերը։ Մարդկային ռեսուրսների հատկացման ցուցանիշի էական նվազում նկատվում է միայն գեոդեզիայի և հողօգտագործման վերահսկողության ոլորտում։

**3.4) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները․**

ՎԱՐՉԱԿԱՆ ՎԱՐՈՒՅԹՆԵՐ

**Տրանսպորտի անվտանգության ոլորտ․**

7 վարչական ակտ բողոքարկվել է տեսչական մարմնին, որոնցից 5-ով որոշումները թողնվել են անփոփոխ, իսկ բողոքներն առանց բավարարման, 2-ով՝ որոշումը բեկանելու և վարչական իրավախախտման վերաբերյալ գործի վարույթը կարճելու մասին որոշում է կայացվել։

**Տեխնիկական և հրդեհային անվտանգության ոլորտ․**

Բողոքարկվել են 4 վարչական ակտեր, որոնցից 3-ով որոշումները թողնվել են անփոփոխ, իսկ բողոքներն առանց բավարարման, 1-ով՝ որոշումը բեկանելու և վարչական իրավախախտման վերաբերյալ գործի վարույթը կարճելու մասին որոշում է կայացվել։ Նախորդ տարվա 4-րդ եռամսյակում ներկայացված ևս մեկ բողոքի վերաբերյալ վարույթը կարճելու մասին որոշում է կայացվել։

**Քաղաքաշինության անվտանգության ապահովման ոլորտ․**

Ներկայացված 1 բողոքի վերաբերյալ գործի վարույթը կարճելու մասին որոշում է կայացվել։

ԴԱՏԱԿԱՆ ՎԱՐՈՒՅԹՆԵՐ

 Հաշվետու ժամանակահատվածում դատարան մուտքագրված 15 հայցադիմումներից վարույթ են ընդունվել 13-ը։ Նախորդ եռամսյակում մուտքագրված հայցադիմումներից վարույթ են ընդունվել 4-ը։

Նախորդ եռամսյակների **7** դատական գործերով կայացվել են Տեսչական մարմնի վարչական ակտերն անվավեր ճանաչելու, 2-ով՝ անփոփոխ թողնելու մասին վճիռներ։

Տեսչական մարմնի կողմից ներկայացված 1 վերաքննիչ բողոքի ընդունումը մերժվել է բաց թողնված ժամկետը վերականգնելու վերաբերյալ միջնորդությունը մերժելու հիմքով։

Վարույթ են ընդունվել ՏՄ-ի կողմից ներկայացված 3 վերաքննիչ բողոքներ, որոնց քննությունն ընթացքի մեջ է։

 Ըստ ոլորտների պատկերը հետևյալն է․

 Տրանսպորտի անվտանգության ոլորտ․

Ընդդեմ Տեսչական մարմնի դատարան ներկայացված 3 հայցադիմումներն ընդունվել են վարույթ։ Նախորդ տարվա 4-րդ եռամսյակում մուտքագրված 1 հայցադիմում վարույթ է ընդունվել հաշվետու եռամսյակում։

Բավարարվել է տնտեսավարողի կողմից նախկինում ներկայացված 3 հայցապահանջներ։ Վարույթ է ընդունվել Տեսչական մարմնի կողմից նախկինում ներկայացված 3 վերաքննիչ բողոք։ Տեսչական մարմնի կողմից նախկինում ներկայացված ևս 1 վերաքննիչ բողոքի ընդունումը մերժվել է օրենքով սահմանված բողոքարկման ժամկետը բաց թողնելու պատճառով։

**Տեխնիկական և հրդեհային անվտանգության ոլորտ․**

Ընդդեմ Տեսչական մարմնի դատարան ներկայացված 7 հայցադիմումներից վարույթ են ընդունվել 6-ը։ Նախորդ տարվա 4-րդ եռամսյակում մուտքագրված 2 հայցադիմում վարույթ են ընդունվել հաշվետու եռամսյակում։

Ընթացիկ եռամսյակում 4 հայցապահանջներով կայացվել է հայցը բավարարելու վճիռներ։

Նախկինում տնտեսավարողի կողմից ներկայացված 1 դատական գործով վերաքննիչ բողոքն է մերժվել, իսկ 1 գործով՝ վերաքննիչ բողոքի ընդունումը։

**Քաղաքաշինության անվտանգության ոլորտ․**

 Ընդդեմ Տեսչական մարմնի դատարան ներկայացված 3 հայցադիմումներից վարույթ են ընդունվել 2-ը։

Նախկինում ընթացող դատական 1 գործով բավարարվել է տնտեսավարողի հայցապահանջը։

**Գեոդեզիայի և հողօգտագործման վերահսկողության ոլորտ․**

Ընդդեմ Տեսչական մարմնի դատարան ներկայացված 2 հայցադիմումներն ընդունվել են վարույթ։ Նախորդ տարվա 4-րդ եռամսյակում մուտքագրված 1 հայցադիմում վարույթ է ընդունվել հաշվետու եռամսյակում։

Նախկինում ընթացող դատական 1 գործով բավարարվել է տնտեսավարողի հայցապահանջը։